เป็น Honey toast ที่ถูกใจที่สุดในเชียงใหม่ เท่าที่ตระเวนชิมมา กินตั้งแต่สาขาหลังมอ จนตอนนี้มาเปิดที่สวนดอกพาร์คก็ยังติดใจ

คือไม่รู้เค้าอบขนมปังยังไงให้กรอบนอก ในขณะที่ข้างในหอมเนยและเนื้อนุ่มชุ่มไปด้วยน้ำผึ้งหอมหวาน ทานคู่กับวิปครีมและไอศครีมวนิลาเย็น ๆ ฟินจนแทบจะบินได้

ใครหลงใหลฮันนี่โทสต์ต้องมาลองค่ะ
ส่วนขนมเมนูอื่นก็เด็ดนะคะ แนวช็อค อร่อยเข้มมากเลยค่ะ   เครื่องดื่มร้อนก็อร่อย รสชาติดี

บรรยากาศร้านเป็นแบบคาเฟ่เล็ก ๆ สบาย ๆ มีด้านล่างกะชั้นสอง ซึ่งสามารถนั่งอ่านหนังสือได้ เพราะมีปลั๊กสามตาให้แต่ละโต๊ะพร้อมไฟอ่านหนังสือบนโต๊ะ เวิร์คมากค่ะ แถมเปิดเพลงเพราะฟังเพลงไป อ่านหนังสือไป ชิลดีค่ะ